Herman Flesvig

Herman Flesvig (født 13. mars 1992) er en norsk komiker, skuespiller og manusforfatter. Han har deltatt i flere underholdningsprogrammer på NRK, blant annet sammen med Robert Stoltenberg. Siden 2019 har han gjort suksess med humorserien Førstegangstjenesten på NRK TV og laget podkasten Friminutt sammen med Mikkel Niva for NRK.


== Bakgrunn og virke ==
Flesvig vokste opp på Siggerud. Han begynte med komedie da han studerte tv og film ved Westerdals ACT i Oslo. Der dannet han humorkollektivet Ledelsen sammen med tre studievenner, og i 2016 dannet han musikkduoen Læx & Ludo sammen med Jon Sindre Fjellvang. Duoen ga ut et par festlåter som «Promille i høyden» og «Promille på stranda», og de inngikk et samarbeid med Norsk Tipping. Disse ble sendt i Humorlab på NRK. 
I 2016 ble han kjent for et større publikum gjennom parodier på kjendiser som skuespilleren Aksel Hennie og bloggeren Anna Rasmussen. Filmsnuttene la han ut på Instagram, og i løpet av høsten 2016 fikk han over 30 000 følgere på Instagram.I 2017 og 2018 laget han flere programmer i TV-serien Hytteliv, sammen med komiker Robert Stoltenberg. I november 2018 var han også programleder for musikkprisutdelingen P3 Gull på NRK. I 2019 ga Flesvig stemme til over hundre roller i den danske animasjonsfilmen Rutete Ninja, som var regissert av Anders Matthesen og produsert av Nordisk Film. I april 2019 startet han NRK-podkasten Friminutt sammen med Mikkel Niva. Podkasten lå lenge på Podtoppen som Norges mest hørte podkast. Friminutt vant publikumsprisen og årets underholdningspodkast i Prix Radio høsten 2020.Vinteren 2019–2020 hadde NRK premiere på to humorserier med Flesvig: Førstegangstjenesten som slo seerrekord i NRK med premieren desember 2019, og Allerud VGS med premiere i januar 2020. Sommeren 2020 ble humorserien Førstegangstjenesten nominert i to kategorier på Gullruten 2020, henholdsvis for «Beste humorprogram» og for «Årets TV-øyeblikk» (for scenen «Mæhmed pakka baggen»). Serien ble også nominert til Årets Mediepriser i klassen «Årets programserie web-tv». Sesong to av Førstegangstjenesten med ti episoder hadde premiere i oktober samme år. Andre sesong ble kåret til beste humorprogram under Gullruten 2021, mens Flesvig ble nominert til publikumsprisen og i klassen beste manus, tv-drama. Han vant publikumsprisen under Gullruten 2022 for Førstegangstjenesten, etter å ha vært én av fire finalister etter den innledende avstemningen.


== Priser og nominasjoner ==


== Radio og podkast ==
2019–2022: Friminutt, med Mikkel Niva
2022–: Storefri, med Mikkel Niva


== Film og fjernsyn ==
2016: Humorlab «Ledelsen»
2017–2018: Hytteliv – ulike roller
2018: P3 Gull – programleder
2018: Rutete Ninja – stemmeskuespiller med alle roller
2019: Jorden rundt på 6 steg – deltaker sammen med Mikkel Niva
2020: Allerud VGS – rollen som gymlærer
2019–2021: Førstegangstjenesten – flere roller, serieskaper og manusforfatter
2022: Flus (TV-serie) – rollen som «Even»


== Referanser ==


== Eksterne lenker ==
 (en) Herman Flesvig – kategori av bilder, video eller lyd på Commons 
(en) Herman Flesvig på Internet Movie Database 
(en) Herman Flesvig hos The Movie Database 
(no) Herman Flesvig på Facebook 
(no) Herman Flesvig på Instagram 
(no) Herman Flesvig på YouTube 
(no) Herman Flesvig på TikTok